CELEX: 62019CN0341
Language: hr
Date: 2019-04-30 00:00:00
Title: predmet C-341/19: Zahtjev za prethodnu odluku koji je 30. travnja 2019. uputio Bundesarbeitsgericht (Njemačka) — MH Müller Handels GmbH protiv MJ

29.7.2019   
            
            
               HR
            
            
               Službeni list Europske unije
            
            
               C 255/20
            
         
      Zahtjev za prethodnu odluku koji je 30. travnja 2019. uputio Bundesarbeitsgericht (Njemačka) — MH Müller Handels GmbH protiv MJ
      (predmet C-341/19)
      (2019/C 255/29)
      Jezik postupka: njemački
      
         Sud koji je uputio zahtjev
      
      Bundesarbeitsgericht
      
         Stranke glavnog postupka
      
      
         Revident: MH Müller Handels GmbH
      
         Protivnik revidenta: MJ
      
         Prethodna pitanja
      
      
                  1.
               
               
                  Može li se utvrđeno neizravno različito postupanje na temelju vjere u smislu članka 2. stavka 2. točke (b) Direktive 2000/78/EZ (1) na temelju internog pravila privatnog poduzetnika smatrati primjerenim samo ako je na temelju tog pravila zabranjeno nošenje svih vidljivih simbola vjerskih, političkih i drugih uvjerenja, a ne samo nošenje upadljivih i velikih simbola?
               
            
                  2.
               
               
                  U slučaju da je odgovor na prvo pitanje negativan:
                  
                              a)
                           
                           
                              Treba li članak 2. stavak 2. točku (b) Direktive 2000/78/EZ tumačiti na način da se prava iz članka 10. Povelje i članka 9. EKLJP-a mogu uzeti u obzir prilikom provjere je li utvrđeno neizravno različito postupanje na temelju vjere primjereno na temelju internog pravila privatnog poduzetnika kojim se zabranjuje nošenje upadljivih i velikih simbola vjerskih, političkih i drugih uvjerenja?
                           
                        
                              b)
                           
                           
                              Treba li članak 2. stavak 2. točku (b) Direktive 2000/78/EZ tumačiti na način da se nacionalne odredbe ustavnog ranga kojima se štiti sloboda vjeroispovijedi, kao povoljnije odredbe u smislu članka 8. stavka 1. Direktive 2000/78/EZ, mogu uzeti u obzir prilikom provjere je li utvrđeno neizravno različito postupanje na temelju vjere primjereno na temelju internog pravila privatnog poduzetnika kojim se zabranjuje nošenje upadljivih i velikih simbola vjerskih, političkih i drugih uvjerenja?
                           
                        
            
                  3.
               
               
                  U slučaju da su odgovori na pitanja 2.a i 2.b negativni:
                  
                               
                           
                           
                              Treba li zbog primarnog prava Unije prilikom provjere upute koja se temelji na internom pravilu privatnog poduzetnika, kojim se zabranjuje nošenje upadljivih i velikih simbola vjerskih, političkih i drugih uvjerenja, odbiti primijeniti nacionalne odredbe ustavnog ranga kojima se štiti sloboda vjeroispovijedi, čak i ako se primarnim pravom Unije, kao na primjer člankom 16. Povelje, priznaje nacionalno zakonodavstvo i praksa?
                           
                        
            
         (1)  Direktiva Vijeća 2000/78/EZ od 27. studenoga 2000. o uspostavi općeg okvira za jednako postupanje pri zapošljavanju i obavljanju zanimanja (SL 2000., L 303, str. 16.) (SL, posebno izdanje na hrvatskom jeziku, poglavlje 5., svezak 1., str. 69.)